**JAVNI POZIV**

**za dodjelu podrške investicijama u vinogradarstvu i vinarstvu za**

**2022. godinu**

Ministarstvo poljoprivrede, šumarstva i vodoprivrede u okviru Agrobudžeta za 2022. godinu i budžetskog programa 2.1.3 Podrška razvoju vinogradarstva i vinarstva objavljuje Javni poziv za dodjelu podrške investicijama u vinogradarstvu i vinarstvu. Ovim Javnim pozivom utvrđuju se uslovi, kriterijumi i način prijavljivanja za korišćenje podsticajnih sredstava.

**DEFINICIJA KORISNIKA PODSTICAJNIH SREDSTAVA**

Korisnici podrške po ovom Javnom pozivu su poljoprivredna gazdinstva, upisana u Registar poljoprivrednih gazdinstava u skladu sa Zakonom o poljoprivredi i ruralnom razvoju („Službeni list CG“, br. 56/09, 34/14,1/15, 30/17, 51/17 i 59/21) i Pravilnikom o obliku i načinu vođenja registra subjekata i registra poljoprivrednih gazdinstava („Službeni list CG“, broj 16/14) i u Vinogradarski registar u skladu sa Zakonom o vinu („Službeni list CG“, broj 41/16), do trenutka podnošenja Zahtjeva za dodjelu podrške.

Ukoliko su podnosioci zahtjeva u statusu pravnih lica, neophodno je da im je djelatnost iz Sektora A: Poljoprivreda, šumarstvo i ribarstvo, u skladu sa Zakonom o klasifikaciji djelatnosti („Sužbeni list CG“, broj 18/11).

**PRIHVATLJIVE INVESTICIJE**

* nabavka sertifikovanog sadnog materijala vinove loze (vinske i stone sorte),
* nabavka elemenata potporne konstrukcije za špalirni uzgoj i za pergole (stubovi i žica),
* nabavka mreže za zaštitu od ptica,
* nabavka sistema za navodnjavanje “kap po kap”,
* nabavka protivgradnih mreža sa pratećom konstrukcijom,
* nabavka namjenske oprema za proizvodnju, čuvanje vina i vinskih destilata (inox i barrique burad, muljača, aparat za destilaciju i druga oprema za proizvodnju i čuvanje vina).

**SPECIFIČNI KRITERIJUMI PRIHVATLJIVOSTI**

* Prilikom zasnivanja novih i/ili proširenja postojećih vinograda najmanja količina sadnog materijala vinove loze mora da bude 500 komada;
* Dozvoljeni razmak sadnje je 2-3 m između redova i 0,7-1,3 m u redu;
* Potporna konstrukcija za špalirni uzgoj konstruisana od stubova postavljenih na rastojanju od 5-7 m i najviše 6 redova žice (+1 red žice za postavljanje sistema za navodnjavanje “kap po kap”);
* Za nabavku namjenske vinske opreme poljoprivredno gazdinstvo treba da posjeduje vinograd od najmanje 1.000 čokota u kojem se poštuje Kodeks dobre poljoprivredne prakse, u trenutku podnošenja Zahtjeva za dodjelu podrške;
* Ukoliko se radi o nabavci aparata za destilaciju, neophodno je da podnosilac zahtjeva bude upisan u Registar proizvođača jakih alkoholnih pića u skladu sa Zakonom o jakim alkoholnim pićima („Službeni list CG“, broj 53/16);
* Podržava se nabavka isključivo novih materijala i opreme;
* Investicija se mora započeti i realizovati u 2022. godini, a za nabavku sadnog materijala vinove loze prihvatljiva je i investicija započeta nakon 01. novembra 2021. godine;
* Do momenta isplate novopodignuti vinograd mora biti evidentiran u Registaru poljoprivrednih gazdinstava, u Vinogradarskom registru i registrima koje vodi Uprava za bezbjednost hrane, veterinu i fitosanitarne poslove.

**NEPRIHVATLJIVI TROŠKOVI**

* Nabavka polovne opreme i materijala;
* Troškovi uvoza, transporta i slične dažbine;
* Troškovi radne snage;
* Troškovi plaćanja u naturi;
* Troškovi obrtnih sredstava (flaše, enološka sredstva, laboratorijski instrumenti i sl.)
* Troškovi osiguranja i registracije.

**VISINA PODRŠKE**

Maksimalno prihvatljiva investicija iznosi 10.000€ uz budžetsku podršku do 60% vrijednosti prihvatljive investicije, odnosno do 6.000€. Pored iznosa podrške od 60% još dodatnih 10%, odnosno ukupno 70% podrške od iznosa prihvatljive investicije mogu ostvariti oni podnosioci zahtjeva koji obavljaju poljoprivrednu djelatnost kao jedino ili glavno zanimanje, odnosno koji su upisani su u Registar poljoprivrednika u skladu sa propisom kojim je uređeno obavljanje poljoprivredne djelatnosti kao jedinog ili glavnog zanimanja i koji su do trenutka podnošenja zahtjeva za podršku, izmirili doprinose u skladu sa zakonom, dospjele do 30. juna 2021. godine, po osnovu upisa u ovaj registar.

Minimalna vrijednost investicije je 500,00€.

**POTREBNA DOKUMENTACIJA UZ ZAHTJEV ZA DODJELU PODRŠKE**

* Popunjen Zahtjev za dodjelu podrške investicijama u vinogradarstvu i vinarstvu za 2022. godinu;
* Fotokopija lične karte podnosioca zahtjeva;
* Ukoliko je podnosilac zahtjeva pravno lice, dokaz iz CRPS-a (rješenje o registraciji) kojim se potvrđuje da je djelatnost pravnog lica iz Sektora A: Poljoprivreda, šumarstvo i ribarstvo po Zakonu o klasifikaciji djelatnosti („Službeni list CG“ broj 18/11);
* Dokaz da je nabavka plaćena od strane podnosioca Zahtjeva i to:
	+ Fiskalni račun sa otpremnicom;
	+ U slučaju žiralnog plaćanja (plaćanja preko računa): ovjeren virman (uplatnica) o prenosu sredstava dobavljaču, ovjerena faktura (račun) i ovjeren bankovni izvod o prenosu sredstava;
	+ U slučaju uvozne nabavke: ovjeren virman (uplatnica) o prenosu sredstava dobavljaču, JCI (jedinstvenu carinsku ispravu), dokaz o izmirenim obavezama prema Upravi carina Crne Gore – ovjeren virman (uplatnica) i ovjeren swift od strane banke o prenosu sredstava dobavljaču;
* Fotokopija garancije za kupljenu opremu je obavezna za svaki predmet nabavke koji podliježe garanciji;
* Za uvezeni sertifikovani sadni materijal vinove loze neophodno je dostaviti Rješenje o uvozu i stavljanju u promet sadnog materijala izdat od strane Uprave za bezbjednost hrane, veterinu i fotosanitarne poslove Crne Gore kao i Fitosanitarni sertifikat. Ukoliko se radi o domaćem sadnom materijalu neophodno je dostaviti Sertifikat o priznavanju sadnog materijala vinove loze izdat od strane Uprave za bezbjednost hrane, veterinu i fotosanitarne poslove Crne Gore;
* Uvjerenje o izmirenim obavezama po osnovu obavljanja poljoprivredne djelatnosti (doprinosi za penzijsko invalidsko i zdravstveno osiguranje) nosioca poljoprivrednog gazdinstva, zaključno sa 30. junom 2021. godine, izdato od nadležne područne jedinice Uprave prihoda.

**NAČIN PODNOŠENJA ZAHTJEVA ZA DODJELU PODRŠKE**

Obrazac Zahtjeva za dodjelu podrške investicijama u vinogradarstvu i vinarstvu za 2022. godinu se može preuzeti sa internet stranice Ministarstva poljoprivrede, šumarstva i vodoprivrede ([www.gov.me/mpsv](http://www.gov.me/mpsv)) ili u kancelarijama Direkcije za savjetodavne poslove u oblasti biljne proizvodnje.

Popunjene obrasce Zahtjeva dostaviti **isključivo** putem pošte, na sljedeću adresu:

MINISTARSTVO POLJOPRIVREDE, ŠUMARSTVA I VODOPRIVREDE

-Direktorat za ruralni razvoj-

**po Javnom pozivu za dodjelu podrške investicijama u vinogradarstvu i vinarstvu za 2022. godinu**

Rimski trg br. 46,

81000 Podgorica

Informacije u vezi sa ovim Javnim pozivom mogu se dobiti putem telefona:

020-482-115

**Trajanje Javnog poziva je od 18.03.2022. do 01.11.2022. godine.**

Ukoliko ukupna visina podrške, na osnovu zahtjeva za dodjelu podrške, prevazilazi budžetom planirani godišnji iznos, Ministarstvo će prekinuti dalju realizaciju mjere, obavijestiti poljoprivredne proizvođače i/ili proporcionalno smanjiti iznos sredstava podrške u odnosu na svaki pojedinačni zahtjev za dodjelu podrške.

Obrada i odobravanje primljenih Zahtjeva će se vršiti u toku trajanja Javnog poziva.

**PROCEDURA REALIZACIJE**

1. Nosilac poljoprivrednog gazdinstva nakon završene investicije obraća se Zahtjevom za dodjelu podrške investicijama u vinogradarstvu i vinarstvu za 2022. godinu Direktoratu za ruralni razvoj;
2. Operativno odgovorna osoba za mjeru u Direktoratu za ruralni razvoj vrši administrativnu kontrolu primljenih zahtjeva;
3. Ukoliko se administrativnom kontrolom utvrdi da podnosilac Zahtjeva ne ispunjava kriterijume definisane Javnim pozivom, operativno odgovorna osoba u Direktoratu za ruralni razvoj će odbiti predmetni Zahtjev;
4. Ukoliko je administrativnom kontrolom utvrđeno da je Zahtjev u skladu sa kriterijumima definisanim Javnim pozivom, isti se kontroliše terenski;
5. Direkcija za savjetodavna poslove u oblasti biljne proizvodnje u Ministarstvu vrši terensku kontrolu opravdanosti investicija, kontroliše vrijednost sadnog materijala i dostavlja izvještaj praćen foto dokumentacijom.

Na osnovu pozitivnog izvještaja o realizovanosti investicije, donijeće se Rješenje o dodjeli sredstava podrške i isplatiti podrška na račun korisnika podrške.

**NAPOMENE**

* Podnosilac zahtjeva odgovara za tačnost podataka i dokumentacije za ostvarivanje prava na podršku;
* Poljoprivredno gazdinstvo može konkurisati samo sa jednim zahtjevom u toku godine;
* Ministarstvo poljoprivrede, šumarstva i vodoprivrede može da izvši provjeru realnosti i osnovanosti prikazanih troškova, kao i pokretanje finansijske provjere svih pristiglih računa kod nadležnih organa;
* Ukoliko se u postupku finansijske provjere realnosti i osnovanosti prikazanih troškova kod nadležnih organa, utvrdi da je korisnik sredstava na bilo koji način doveo u zabludu ili naveo na pogrešan zaključak Komisiju za dodjelu podrške, korisnik sredstava podsticaja shodno članu 33 Zakona o poljoprivredi i ruralnom razvoju („Službeni list CG”, br. 56/09, 34/14,1/15, 30/17 i 59/21) dužan je da vrati sredstva podsticaja koja su nenamjenski utrošena, uvećana za iznos zatezne kamate. Takođe, korisnik sredstava podsticaja u ovom slučaju, gubi pravo na svaki vid podsticaja u naredne dvije godine od dana donošenja pravosnažnog rješenja Ministarstva;
* Podrška se može ostvariti isključivo uz priložen dokaz da je predmetna nabavka plaćena (od strane podnosioca Zahtjeva);
* Prihvatljivi su isključivo originalni dokazi o plaćanju (računi);
* Ako se dio realizovane investicije odnosi na nabavku sistema za navodnjavanje „kap po kap“, isti je prihvatljiv za isplatu ukoliko je stavljen u funkciju, što će se utvrditi prilikom terenske kontrole;
* Ako se dio realizovane investicije odnosi na nabavku potporne konstrukcije, ista je prihvatljiva za podršku ukoliko je postavljena u zasadu što će se utvrditi prilikom terenske kontrole;
* Ako se realizovana investicija odnosi na nabavku protivgradne mreže sa pratećom konstrukcijom, ista je prihvatljiva za isplatu ukoliko je postavljena/instalirana, što će se utvrditi prilikom terenske kontrole;
* Za nabavku protivgradne mreže sa pratećom konstrukcijom potrebno je da podnosilac zahtjeva dostavi garanciju za materijal;
* Pravo na podršku mogu ostvariti poljoprivredna gazdinstva upisana u Registar poljoprivrednih gazdinstava, za onu namjensku opreme za proizvodnju, čuvanje vina i vinskih destilata koja nije predmet podrške drugih mjera Agrobudžeta za 2022. godinu. Podršku ne mogu ostvariti gazdinstva koja su ugovorila ili su u fazi ugovaranja za nabavku namjenske opreme za proizvodnju, čuvanje vina i vinskih destilata kroz MIDAS 2.
* Uvezeni sadni materijal koji je upotrijebljen u proizvodnji mora da bude uvezen od strane uvoznika koji je upisan u Registar uvoznika sadnog materijala poljoprivrednog bilja, a koji vodi Uprava za bezbjednost hrane, veterinu i fitosanitarne poslove;
* Nabavka sadnog materijala moguća je jedino od dobavljača koji je upisan u Registar za promet sadnog materijala na malo i/ili Registar za promet sadnog materijala poljoprivrednog bilja na veliko, a koji vodi Uprava za bezbjednost hrane, veterinu i fitosanitarne poslove;
* Fotokopija garancije za kupljenu opremu je obavezna za svaki predmet nabavke koji podliježe garanciji;
* Predmetna investicija ne smije biti otuđena 5 godina od momenta donošenja Rješenja o odobravanju podrške. U protivnom Ministarstvo će zatražiti povrat cjelokupnog iznosa isplaćene podrške uvećanog za iznos kamate;
* Podnosilac zahtjeva, čiji zahtjev ne bude prihvaćen dobiće rješenje o odbijanju sa razlozima odbijanja;
* U slučaju da podnosilac zahtjeva ne dozvoli ili spriječi rad Komisije, te na bilo koji drugi način utiče na njen rad, podneseni zahtjev neće biti odobren.

**Neblagovremeno podnijeta dokumentacija neće se razmatrati.**